**Saistošo noteikumu projekta “Grozījums Liepājas valstspilsētas pašvaldības domes 2022. gada 10. novembra saistošajos noteikumos Nr.22 “Par medībām Liepājas valstspilsētā” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu mērķis ir precizēt medību platības Liepājas valstspilsētas administratīvajā teritorijā saskaņā ar Valsts meža dienesta (turpmāk – VMD) lēmumu.    Ņemot vērā, ka Liepājas valstspilsētas teritorijā ietilpst mežu platības, kurās mīt medījamie dzīvnieki, kas rada apdraudējumu un postījumus Liepājas vastspilsētas teritorijā ietilpstošajās mežu teritorijās esošo zemju un pieguļošo zemju īpašniekiem, 2022. gada 10. novembrī tika apstiprināti saistošie noteikumi “Par medībām Liepājas valstspilsētā” (turpmāk – saistošie noteikumi Nr.22), nosakot konkrētas pilsētas zonas, kurās, ievērojot medību tiesību jomu reglamentējošos normatīvos aktus, ir atļautas medības, un kuru kopējā platība ir 1635,15 hektāri. VMD savā lēmumā norādījis atsevišķas Liepājas valstspilsētas pašvaldības teritorijas, kas neatbilst normatīvo aktu prasībām un netiek reģistrētas kā medību platības, līdz ar to Pašvaldībai nav citas alternatīvas, kā izdarīt grozījumu iepriekš apstiprinātajos saistošajos noteikumos. Kopējā medību platība pēc precizēšanas ir 1530,51 hektāri. |
| 1. Fiskālā ietekme uz pašvaldības budžetu | Pašvaldības budžetā tiek ieskaitīta maksa par medību tiesību nomu, kas tiek noteikta medību tiesību izsoles rezultātā.    2023. gada 27. februārī starp pašvaldību un biedrību “Mednieku klubs “Grīzupe”” tika noslēgts līgums Nr. 72/2.8.11 “Par medību tiesību nodošanu” (turpmāk – Līgums), kas saskaņā ar normatīvajiem aktiem ir jāreģistrē VMD. VMD lēmumā “Par medību tiesību nodošanas līgumu reģistrāciju” ir norādījis medību platības, kas netiek reģistrētas, jo neatbilst normatīvo aktu prasībām, proti, četri zemes gabali medību iecirknī neveido vienlaidus platības (pārrāvums lielāks par 100 metriem), bet četriem zemesgabaliem ir neprecīzi kadastra numuri, līdz ar to ir precizējams saistošo noteikumu Nr.22 pielikums “Medību platības”.  Mednieku klubs “Grīzupe” saskaņā ar izsoles rezultātu par 1635,15 hektāriem ir samaksājis medību maksu 830,98 eiro, ieskaitot PVN. Ņemot vērā, ka kopējā medību platība pēc precizēšanas samazinās, nepieciešams veikt izmaiņas Līgumā, nosakot medību maksu par 1530,51 hektāriem, kas veido 777,80 eiro, ieskaitot PVN. Starpība 53,18 eiro apjomā tiks atmaksāta mednieku kolektīvam “Grīzupe”.  Saistošo noteikumu īstenošanai nav nepieciešama jaunu institūciju izveide. |
| **3.** Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Nosakot teritorijas Liepājas valstspilsētā, kurās atļauts medīt, ietekme uz vidi un iedzīvotāju veselību ir pozitīva, jo tiek samazinātas situācijas, kad medījamie dzīvnieki apdraud vai rada postījumus norādītajās teritorijās esošo un tām piegulošo zemju īpašniekiem. Saistošo noteikumu grozījumiem ietekme uz vidi un iedzīvotāju veselību nav būtiska, jo pēc medījamo platību precizēšanas kopējā medību platība ir 1530,51 hektāri.  Saistošie noteikumi neskar sociālo jomu, tiem nav ietekme uz uzņēmējdarbības vidi un tie nerada ietekmi uz konkurenci. |
| 1. Ietekme uz administratīvajām procedūrām un to izmaksām | Saistošie noteikumi tiks publicēti oficiālajā izdevumā "Latvijas Vēstnesis" un tīmekļa vietnē [www.liepaja.lv](http://www.liepaja.lv).  Persona par medību jautājumiem var vērsties Liepājas pilsētas pašvaldības iestādē “Liepājas pilsētas pašvaldības administrācija”, Liepājas valstspilsētas pašvaldības Medību koordinācijas komisijā.  Tiks veikti grozījumi ar biedrību “Mednieku klubs “Grīzupe”” noslēgtajā Līgumā, precizējot medību platības un maksu.  Ar saistošajiem noteikumiem netiek paredzētas administratīvo procesu izmaksas saimnieciskās darbības veicējiem, fiziskām personām, nevalstiskā sektora organizācijām un citām budžeta finansētām institūcijām. |
| 1. Ietekme uz pašvaldības funkcijām un cilvēkresursiem | Pašvaldību likuma 4. panta pirmās daļas 2. punkts paredz pašvaldības tiesības savā administratīvajā teritorijā noteikt teritoriju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu. Savukārt Medību likuma 3. panta 21 daļa noteic, ka pašvaldība izdod saistošos noteikumus par medībām pilsētā, nosakot teritorijas (zonas), kurās atļauts medīt, un, ja nepieciešams, papildus medību jomu reglamentējošos normatīvajos aktos noteiktajiem ierobežojumiem, nosakot arī medībās izmantojamos rīkus, līdzekļus, metodes, paņēmienus un drošības nosacījumus. Ar saistošajiem noteikumiem Nr.22 tika noteiktas teritorijas, kurās atļauts medīt gadījumos, ja medījamie dzīvnieki apdraud sabiedrisko kārtību un drošību vai rada postījumus. Ar grozījumiem saistošajos noteikumos tiek precizētas platības, kurās medības ir pieļaujamas, medījamās platības samazinot.  Saistošo noteikumu izpildes nodrošināšanai nav nepieciešama jaunu institūciju izveide vai papildu cilvēkresursu piesaiste. Līguma grozījumu sagatavošanu un noslēgšanu nodrošinās Liepājas pilsētas pašvaldības iestāde “Liepājas pilsētas pašvaldības administrācija”. |
| 1. Informācija par izpildes nodrošināšanu | Saistošo noteikumu izpildē iesaistītās institūcijas – Liepājas pilsētas pašvaldības iestāde “Liepājas pilsētas pašvaldības administrācija” un Liepājas valstspilsētas pašvaldības Medību koordinācijas komisija.  Izpildes nodrošināšanai nav nepieciešami papildu resursi. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Saistošo noteikumu prasības un to izpilde neradīs papildu izmaksas pašvaldībai.  Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam – informācija ievietota pašvaldības tīmekļvietnē www.liepaja.lv un sniegta iespēja ikvienam interesentam iesniegt savus priekšlikumus un komentārus. |

Domes priekšsēdētājs Gunārs Ansiņš